En cas que les actuacions s'iniciïn amb posterioritat a la publicació de la convocatòria, els documents que corresponen a accions iniciades abans de la publicació de la convocatòria, s'hauran d'aportar en el moment d'iniciar les actuacions, que hauran de començar com a màxim l' 1 de desembre de 2016.
El termini de presentació de sol·licituds és del 21 d'octubre al 4 de novembre del 2016.
El formulari de sol·licitud és únic per les dues línies d'actuació, però la documentació variarà en funció de la línia de subvencions escollida:
Documentació que cal adjuntar al formulari de sol·licitud en el cas de la línia 1:
- l'Annex amb la relació de persones treballadores en procés d'inserció (G346NRMI-333-00) a qui donaran suport les persones tècniques contractades.
- Declaracions de les persones tècniques contractades (G346NRMI-285).
Documentació que cal adjuntar al formulari de sol·licitud en el cas de la línia 2:
- Annex de dades de les persones treballadores en procés d'inserció contractades (G346NRMI-332-00).
- Declaracions de les persones en procés d'inserció contractades (G346NRMI-291).
- En el cas que la persona treballadora en procés d'inserció no sigui destinatària de la renda mínima d'inserció i pertanyi a altres col·lectius en situació o greu risc d'exclusió s'haurà de presentar el Certificat de la situació d'exclusió social en la qual es troba la persona.
El compliment d'aquests requisits s'acreditarà d'acord amb el que estableix l'article 5 de les bases reguladores.
Podeu trobar més informació sobre la tramitació d'aquests ajuts, a les "Instruccions per a la sol·licitud de subvencions per a la realització d'accions de millora de l'ocupació i la inserció laboral dels col·lectius en risc o situació d'exclusió social, mitjançant les línies d'actuació 1 i 2 adreçades a les empreses d'inserció".
Es consideren persones beneficiàries:
Són obligacions específiques per l'actuació de la Línia 1:
Son obligacions específiques per l'actuació de la Línia 2:
El termini d'execució tindrà una durada màxima de 13 mesos a comptar des de l'1 de gener de 2016 al 31 de gener de 2017, i l'actuació s'haurà d'iniciar com a màxim l'1 de desembre de 2016.
Tanmateix, per l'actuació d'aquesta Línia 2 el termini d'execució es podrà ampliar fins a 16 mesos la durada màxima, a efectes que les empreses puguin demanar també l'ajut pel darrer trimestre del 2015, atès que el termini de presentació de sol·licituds de l'anterior convocatòria va finalitzar el 15 d'octubre de 2015.
També rebrà un requeriment automàtic per continuar annexant la documentació en el cas que l'empresa d'inserció hagi iniciat l'actuació abans de la publicació de la convocatòria.
Les empreses d'inserció disposen de 24 hores per poder enviar aquesta documentació.
El termini màxim per resoldre i notificar la resolució de subvenció serà de 6 mesos a comptar des de la data de finalització del termini de presentació de les sol·licituds.
La resolució de concessió o de denegació es notificarà a través de la publicació al Tauler electrònic de l'Administració de la Generalitat de Catalunya sens perjudici que es pugui utilitzar addicionalment altres mitjans electrònics.
La resolució de concessió o denegació dels ajuts, que no exhaureixen la via administrativa, pot ser objecte de recurs d'alçada davant la Secretaria General del Departament de Treball, Afers Socials i Famílies, en el termini d'un mes, a comptar de l'endemà de la notificació de la resolució.